દેવભૂમિ દ્વારકાના ૧૯ વર્ષના આરોપીને તેના પાડોશમાં રહેતી ૧૫ વર્ષ ૧૧ મહિનાની સગીરા સાથે પ્રેમસંબંધ હતો. આ કેસમાં સગીરાના પિતાની ફરિયાદ મુજબ આરોપી સગીરાને ફોસલાવીને લઇ ગયો અને તેની સાથે રેપ કર્યો છે. આ કેસમાં આઇપીસીની ધારા ૩૬૩, ૩૬૬, ૩૭૬ તથા જાતીય ગુનાઓ સામે બાળકોને રક્ષણ આપતા અધિનિયમ (પોક્સો), ૨૦૧૨ની કલમ ૩-એ અને કલમ ૪ મુજબ ગુનેગાર ઠરાવી તેમને જુદી જુદી જોગવાઈઓ હેઠળ સાત વર્ષની સખત કેદની સજા કરવામાં આવી હતી. જે ચુકાદા સામે રાજ્ય સરકાર તરફથી હાઈકોર્ટમાં અપીલ કરીને એડિશનલ એડવોકેટ જનરલ પ્રકાશ જાનીએ આરોપીને ૧૦ વર્ષની સજાની માગ કરી હતી.